钦定古今图书集成/明伦汇编/氏族典/第506卷 > 《廖用贤尚友录》 > 濮英
## 钦定古今图书集成/明伦汇编/氏族典/第506卷 > 《廖用贤尚友录》 > 濮英

按《明外史濮英传》：“英，庐州人。初以勇力为百夫长，积
功至西安卫指挥。洪武十九年加都督佥事。明年随
大将军胜北征降纳哈出，班师，英将奇兵三千人为
殿，馀众窜匿者设伏于途。英为所乘马踣见执，绝食
不言，乘间引佩刀剖腹死。事闻，赠金山侯，谥忠襄，进
赠乐浪公，封其子玙为西凉侯，予世券。”